25 



Dannelse kan Lave gjennemtræogt det irske Folk. Thi fra 

 denne Periode har vi forfærdelige Skildringer af, hvorledes paa 

 mange Steder blandt Irerne alle Baand sprænges. En utrolig 

 Raahed, Grusomhed og Sanselighed griber om sig. 



Irland havde længe før Vikingetiden en rig Digtning og 

 en skreven Literatur. Denne var samlet i Klostrene. 



Da Nordboerne kom, plyndrede de først og fremst Kirker 

 og geistlige Stiftelser. Bøgerne blev brændte eller kastede i 

 Våndet. I alle Dele af Øen skjændte og brændte de. Først 

 da Kong Brian i 1014 havde vundet Seiren ved Clontarf nær 

 Dublin, blev Nordboernes Magt brudt, og fra Begyndelsen af det 

 12te Aarhundrede, da Magnus Barfod var falden, fik Irland en 

 Stund Eo. De kristnede Nordboer smeltede sammen med Irerne. 



Heraf er det at forklare, at medens man fra Fastlandet 

 kjender over 200 Haandskrifter, skrevne i den tidlige Middel- 

 alder af irske Munke, er der i Irland selv af Bøger ældre end 

 Slutningen af lite Aarhundrede kun bevaret fire. Den rige Skat, 

 som engang der fandtes, har Nordboerne ødelagt. 



Efter Vikingetidens Ophør begyndte i Irland en travl literær 

 Virksomhed. Man sankede sammen alle Stumper og Stykker, 

 som Nordboerne havde levnet. De blev afskrevne, omredigerede 

 og udvidede. Paa Grundlag af de gamle Fortællinger opstod 

 nye Behandlinger af de hjemlige Sagn. Paavirkning fra nor- 

 diske Vikinger eller fra den almeneuropæiske Literatur førte 

 den irske Produktion ind paa nye Veie. 



Disse Frembringelser blev nedskrevne i talrige Samlehaand- 

 skrifter, Sidestykker til den islandske Flatøbog. Den ældste 

 endnu bevarede af disse Bøger er skreven omkring Aar 1100. 



Hvad der i denne gammelirske Literatur først og fremst 

 maa vække vor Opmærksomhed, er Heltesagnet. 



Hos Germanerne var den ældste nationale Form for Be- 

 handlingen af Heltesagnet den episke Digtning i rhythmisk 

 Form. Hos Kelterne var det anderledes. Ved de keltiske 

 Smaafyrsters Hoffer var siden umindelige Tider Barder ansatte. 



